Авыл хуҗалагы хезмәте укытучысы Шайхенурова Гөлчәчәк Флүс кызы.

**Программа темасы:** Яшелчә культураларын ачык грунтка күчереп утырту

**Дәрес темасы:** «Борыч үсентесен күчереп утырту».

Дәреснең максаты: а) балаларны җир, туфрак белән эшләргә, борыч үсентесен күчереп утырту тәртибенә өйрәтү.

Бурычлар:

1. Белем бирү бурычы: борыч үсентесен күчереп утырту серләренә төшендерү.

2. Тәрбияви бурыч: авыл хуҗалыгы эшләренә мәхәббәт тәрбияләү.

3. Коррекцион бурыч: дөрес сөйләм күнекмәләре тәрбияләү өстендә эш.

Җиһазлау: технологик карта, инструментлар( туфрак тутырылган тартма, кашык, лейка), перчатка, борыч үсентесе

Дәрес барышы:

1. Оештыру. Исәнмесез укучылар. Килгән кунаклар. Без сезнең белән бүгенге дәрескә әзер. Сез һәрвакыттагыча матур, әзерлекле. Моны кояшта сизгән ахрысы, әнә ничек матур итеп безгә елмая. Көн аяз, якты, кояшлы.

Һәркем матурлыкны үзе тудырырга тиеш. Матурлык булсын өчен нинди шартлар кирәк икән. ( балалар җавабы тыңланыла)

1. Тема аңлату. Әйдәгез , хәзер дәрескә якынрак килик. Матурлык ул сәламәт яшәү рәвеше. Ә кеше сәламәт булсын өчен аның организмы да, рухи байлыгы да чиста булырга тиеш.

Менә без сезнең белән үзебезнең мәктәп янын матурлар өчен нәрсәләр утырттык. Әйе, чәчәкләр. Һәм ниндиләр? (балалар җавабы тыңланыла)

Тагын бер факторны эйтмичә булмый. Витаминнар да җитәрлек булырга тиеш. Бу очракта яшелчәләр зур роль уйный. Нинди яшелчәләр беләбез.(балалар җавабы). Борыч витаминнарга бай.

Борычны кайчан утыртырга соң? Монда ике факторны истә тотарга кирәк. Беренчедән, сез сайлаган сортның үзенчәлекләре (иртә өлгерешле сорт күчереп утыртканчы – 60, соң өлгерешлесе 75 көн торырга тиеш). Икенчедән, сирәкләү-сирәкләмәү. Сирәкләгәннән соң ныгу өчен борычка 10 көн вакыт кирәк. Болардан һәм климатка бәйле һава шартларыннан чыгып, төп урынга күчереп утырту вакытын билгелиләр. Шул датадан 60-85 көнне алырга кирәк. Килеп чыккан сан борыч утырту өчен кулай көн. Ай календарена күз салсак, январьның 17, 30ы, февральдә 13,14,15е, мартның 13ендә борыч чәчәргә мөмкин.

Кайбер кагыйдәләрне белү дә безгә зыян итмәс. Кайнар суда җылытылган орлыкның тишелеп чыгу гарантиясе зуррак. Аларны утыртыр алдыннан ике сәгать буена термоста тотыгыз. Суның җылылыгы 50 градус булырга тиеш.

- Орлыкларны батарея яки мич янында җылыту дөрес түгел. Алар артык кибеп китәргә мөмкин.

- Җылытыр алдыннан орлыкларны 20-30 минут марганцовка эремәсендә тотыгыз, аннары агып торган суда юып алыгыз. Пикировкалап утырганчы, орлыкларны аерым чүлмәкләргә утырту дөресрәк, чөнки борыч күчереп утыртканны яратмый.

- Орлык утыртыласы туфрак җылы булсын.

- Үсентеләр үсеп чыккач, аларга өстәмә яктылык булдыру кирәк.

- Бер-ике яфрагы чыккач, үсентене аммиак селитрасы белән тукландырыгыз.

- Грунтка утыртырга ике атна кала, туфракка составында азот, фосфор, калий булган ашлама кертегез.

- Үсентеләр чәчәк атканда биш процентлы мочевина эремәсе белән эшкәртегез.

- Борыч үсентесенә суны ешрак сибегез, әмма күп итеп түгел.

- Бәрәңге яки помидорны эшкәрткәннән соң, борычка тотыныр алдыннан, эш коралларын юыгыз, алардан авырулар күчәргә мөмкин.

1. Практик эш. Яшелчәләргә кергән борыч үсентесен аерып утыртабыз. Ике төрле сорт чәчкән идек. Эш киемнәрен кию. Куркынычсызлык кагыйдәләрен искә төшерү

* Туфрак белән сак эш итү, чәчәргә ярамый, үзеңнең, иптәшеңнең күзенә керергә, өстегез пычрарга мөмкин
* Эш кораллары белән сак эш итү
* Эш вакытында этешмәскә, иптәшеңә карата игътибарлы булырга.

Укытучы үрнәгендә борыч үсентесен аерып утырту. Эш беткәч, рассадага су сибеп тәрәзә төбенә кую. Эш урынын чистарту, эш киемнәрен урынына урнаштыру

1. Рефлексия. Сез утырткан үсентеләр нык сәламәт булып үсәрләр дип ышанып калам. Борычларыннан авыз итәрбез әле.
2. Йомгаклау. Дәрестә актив катнаштыгыз. Афәрин. Рәхмәт балалар, чыгарга мөмкин.